**รู้ทันมะเร็ง:ถอดบทเรียนมะเร็งปี54**

**รู้ทันมะเร็ง : ถอดบทเรียนมะเร็งปี 54 : นพ.วีรวุฒิ อิ่มสำราญ**

            ในโอกาสที่ปีเก่ากำลังจะผ่านไปปีใหม่กำลังจะเวียนมา นับเป็นโอกาสอันดีที่จะได้มาทบทวนเหตุการณ์ที่ผ่านมาในรอบปีก่อนจะลืมเลือน กันไป อย่างที่ใครหลายคนมักพูดอยู่เสมอว่าคนไทยลืมง่าย แต่ปีนี้เชื่อว่าคนไทยส่วนใหญ่คงยากที่จะลืม เพราะคนไทยจำนวนมากบอบช้ำกับเหตุการณ์มหาอุทกภัย ประสพกับความสูญเสียทั้งชีวิตและทรัพย์สิน เสียขวัญเสียสุขภาพจิต ตื่นตระหนกหวาดระแวงกันไปทั่ว อาจกล่าวได้ว่าเหตุการณ์มหาอุทกภัยครั้งนี้เปลี่ยนวิธีคิดของคนไทยในหลายๆ เรื่อง อย่างน้อยที่สุดหากมองให้เป็นโอกาสก็คือการเตรียมความพร้อมรับสถานการณ์ที่ ไม่ปกติ ความพยายามในการป้องกันบ้านเรือนทรัพย์สินและความมีสติดำรงชีวิตด้วยความไม่ ประมาทมากขึ้น ก็หวังว่าพวกเราคนไทยจะหันมาปรับใช้วิธีคิดอย่างที่ว่ามากับเรื่องสุขภาพ เรื่องโรค[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87) ถ้าเอาใจใส่ดูแลสุขภาพตนเองมากขึ้น โอกาสที่จะเป็นโรคร้ายก็จะน้อยลงหรือหากเป็นก็เป็นในระยะเริ่มต้น โอกาสรักษาหายขาดก็มีมากขึ้นเช่นกัน

            เหตุการณ์สำคัญด้านสุขภาพที่เกี่ยวข้องกับโรค[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ใน ปี 2554 ที่สังคมให้ความสนใจ ก็มีเรื่องการรั่วไหลของสารกัมมันตภาพรังสีหลังเหตุการณ์สึนามิที่ประเทศ ญี่ปุ่นช่วงต้นเดือนมีนาคม เตือนกันอีกครั้งว่า [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)เม็ดเลือดขาวหรือลูคีเมียพบได้บ่อยที่สุดในบรรดา[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ที่เกี่ยวข้องกับการได้รับรังสีและมักเกิดขึ้นเร็วภายในเวลา 2-3 ปี ส่วน[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)อื่นๆ เช่น [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ของต่อมไทรอยด์ [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ปอด [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ผิวหนัง [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)เม็ดเลือดขาวชนิดมัลติเพิล มัยอิโลมา [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)เต้านมและ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)กระเพาะอาหาร ก็มีโอกาสเป็นในช่วง 10-15 ปีหลังได้รับรังสี เรื่องของโทรศัพท์มือถือกับ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)สมองก็ยังไม่มีหลักฐานยืนยันชัดเจน แม้ว่าองค์การวิจัย[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ระหว่าง ประเทศจะออกมาเตือนว่า ผู้ที่ใช้โทรศัพท์มือถือมากกว่า 30 นาทีต่อวันนานติดต่อกันกว่า 10 ปี มีความเสี่ยงในการเกิดเนื้องอกในสมองชนิดไกลโอมามากกว่าปกติ 40% ก็ตาม

            อีกเรื่องที่ดังไม่แพ้กันคือการจากไปของเจ้าพ่อวงการไอทีอย่างสตีฟ จ็อบส์จาก[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ตับอ่อนหลังต่อสู้กันมาหลายปี ในบ้านเราคาดว่าปี 2554 โรค[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ก็ยังคงเป็นเพชรฆาตมือวางอันดับหนึ่งที่คร่าชีวิตคนไทยแต่ละปีไปมากที่สุดเช่นเคย แต่ที่สำคัญคือแนวโน้มของโรค[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ที่พบบ่อยในประเทศที่พัฒนาแล้วก็เริ่มพบมากขึ้นเรื่อยๆ ในประเทศไทย ที่เห็นเด่นชัดคือ [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)เต้านมที่มาแรงแซงหน้า[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ปากมดลูกแชมป์เก่าตลอดกาล [มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ลำไส้ใหญ่และทวารหนักที่พบมากขึ้นอย่างต่อเนื่อง ซึ่ง[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ของอวัยวะทั้งสองมีความสัมพันธ์กับการใช้ชีวิตแบบคนรุ่นใหม่สไตล์ตะวันตกอย่างชัดเจน

            อย่างไรก็ดี ถึงปีนี้จะมีเรื่องไม่ดีมากมายหลายเรื่องก็ตาม แต่ก็เป็นปีมหามงคลที่พสกนิกรคนไทยทั้งชาติร่วมกันแสดงพลังความจงรักภักดีใน โอกาสที่พระบาทสมเด็จพระเจ้าอยู่หัว ทรงเจริญพระชนมพรรษา 84 พรรษา ก็อย่าลืมน้อมนำเอาพระบรมราชดำรัสใส่เกล้าใส่กระหม่อมไปปฏิบัติกันอย่างจริง จังในปีหน้าและปีต่อๆ ไปด้วยนะครับ